### נספח ה'2 - אישור עריכת ביטוחי הקבלן לעבודות בסכומים של 100,000 ₪ עד 1,000,000 ₪

תאריך \_\_\_\_\_\_\_\_\_\_\_\_\_\_

לכבוד

**תשתיות נפט ואנרגיה בע"מ ו/או קו מוצרי דלק בע"מ**

ו/או חברות האם ו/או חברות בנות ו/או חברות שלובות ו/או חברות קשורות

(ביחד ולחוד: "**תש"ן**")

רח' הסדנאות 3

הרצליה פיתוח

א.ג.נ.,

### הנדון:       ("הקבלן")

הרינו לאשר כי ערכנו הביטוחים המפורטים, בין היתר בקשר לביצוע עבודות       לרבות כל עבודה נלווית בקשר עם הסכם ביניכם לבין הקבלן (להלן: "**העבודות**"):

##### פוליסה מס'       לתקופה מיום       עד ליום

**ביטוח עבודות קבלניות** ביטוח עבודות קבלניות, כמפורט בהמשך, נערך על שם הקבלן, תש"ן, מזמין העבודה הראשי:       להלן: "**המזמין**", אם קיים), קבלנים, קבלני משנה, ומי מטעמם (למעט אחריותם ה;מקצועית של מתכננים, יועצים, מהנדסים היה ואינם עובדים של המבוטח) ומשכירי ציוד, מפני אבדן, נזק או אחריות הקשורים או הנובעים מביצוע העבודות.

הביטוח כאמור כולל תקופת תחזוקה מורחבת של 24 חודשים ("**תקופת התחזוקה**").

היקף הכיסוי הניתן על פי הביטוח כאמור הינו בהתאם לנוסח הפוליסה לביטוח עבודות קבלניות, הידוע כ"ביט" במועד עריכת הפוליסה.

הביטוח כולל את פרקי הביטוח המפורטים להלן, על כל ההרחבות הכלולות בפוליסה כאמור:

###### פרק א' - נזק לרכוש

ביטוח במתכונת "כל הסיכונים" מפני אבדן או נזק פיזיים ובלתי צפויים שייגרמו לעבודות במשך תקופת העבודות ותקופת התחזוקה.

הפוליסה מבטחת את העבודות, לרבות אספקת והתקנת ציוד ומתקנים המהווים חלק מהעבודות לרבות חומרים המסופקים ע"י התש"ן. הביטוח יכלול בין היתר, אך לא רק נזקים תאונתיים, אש, התפוצצות, נזקי טבע, רעידת אדמה, נזקים בזדון, פריצה וגניבה.

המוטב הבלעדי לקבלת תגמולי ביטוח בקשר לעבודות המבוצעות עבור התש"ן הינה התש"ן בלבד אלא אם הורתה אחרת בכתב למבטח.

הפוליסה מורחבת לכסות:

סכום הביטוח לא יפחת מעלות ההקמה מחדש של העבודות כולל החומרים כמפורט מטה.

שווי העבודות

שווי החומרים המסופקים על ידי תש"ן לצורך ביצוע העבודות:       (צמוד למדד החוזה או לשער הדולר של ארה"ב) (להלן: "**החומרים**").

הביטוח כולל את הכיסויים הבאים:

1. רכוש בהעברה - בסכום של 10% משווי העבודות.
2. הוצאות תכנון ופיקוח במקרה נזק בסכום של 10% מהנזק.
3. ציוד, מתקנים ומבני עזר שאינם חלק מהפרויקט הסופי בסכום של10% משווי העבודות.
4. נזק ישיר של תכנון, חומרים ועבודה לקויים בסכום של 20% משווי העבודות.
5. פינוי הריסות בסכום שלא יפחת מ-10% משווי העבודות מעבר לסכום הביטוח.
6. נזק לרכוש עליו עובדים ולרכוש סמוך השייך ליחיד מיחידי המבוטח בסכום של 2,000,000 ₪.
7. הוצאות מיוחדות בסכום של 10% משווי העבודות ו/או לחומרים.

**לעניין אבדן או נזק הנגרם לעבודות, הזכות לניהול משא ומתן ולקבלת תגמולי ביטוח נתונה לתש"ן בלבד וזאת בקביעה בלתי חוזרת.**

###### פרק ב' - אחריות כלפי צד שלישי

ביטוח אחריות כלפי צד שלישי בגין חבות עקב נזק או אובדן הנובעים מהעבודות בגבול אחריות בסך של 8,000,000 ש"ח לאירוע ובמצטבר על-פי הפוליסה.

הפוליסה מבטחת את אחריות הקבלן על פי דין כלפי צד שלישי לפגיעה או נזק לגופו ו/או לרכושו של כל אדם ו/או גוף שהוא כתוצאה ו/או בקשר עם ביצוע העבודות, ואיננה כוללת חריגים והגבלות בקשר עם: אש, התפוצצות, שיטפון, בהלה, מכשירי הרמה, פריקה וטעינה, מתקנים סניטריים פגומים, זיהום תאונתי ובלתי צפוי וחפירות.

הפוליסה מכסה נזק לרכוש הנגרם עקב שימוש בכלי רכב מנועי מעבר לגבולות האחריות הקבועים בפוליסת צד ג' סטנדרטית לרכב.

הפרק כולל סעיף אחריות צולבת לפיו נחשב הביטוח כאילו נערך בנפרד עבור כל אחד מיחידי המבוטח. מובהר כי רכוש תש"ן ורכוש המזמין נחשב לרכוש צד שלישי (למעט החלק בו מבוצעת העבודה במישרין)

הפרק כאמור מורחב לכסות:

1. תביעות תחלוף של המוסד לביטוח לאומי.
2. נזקי גוף הנובעים משימוש בציוד מכני הנדסי שהינו כלי רכב מנועי ושאין חובה לבטחו בביטוח חובה.
3. חבות בשל נזק הנגרם עקב רעידות והחלשת משען בגבול אחריות בסך 1,000,000 ₪ לאירוע. חבות בשל נזק עקיף הנגרם עקב פגיעה בכבלים, צינורות ומתקנים תת-קרקעיים עד לסך 2,000,000 ₪ לאירוע.

###### פרק (3) - אחריות מעבידים

חבות כלפי המועסקים בקשר עם העבודות, בגין נזק או אובדן הנגרמים באתר במשך תקופת הביצוע, תוך כדי או עקב ביצוע העבודות, בגבול אחריות של 20,000,000 ₪ לתובע, למקרה ולתקופת הביטוח.

הביטוח הינו בגין היזק גופני, נפשי או שכלי או מוות למי מהעובדים כתוצאה מתאונה ו/או מחלה שיגרמו תוך כדי ו/או עקב עבודתם. ביטוח זה לא יכלול כל הגבלה בדבר עבודות בגובה או בעומק, שעות עבודה, קבלנים, קבלני משנה ועובדיהם, פיתיונות ורעלים, וכן בדבר העסקת נוער.

###### כללי לביטוח עבודות קבלניות

1. אנו מוותרים על זכות התחלוף כלפי תש"ן ו/או כלפי המזמין והבאים מטעמם ו/או כלפי המפקח ובלבד שוויתור כאמור לא יחול כלפי אדם שגרם לנזק בזדון.
2. ביטוח העבודות הקבלניות כאמור אינו ניתן לביטול אלא מחמת אי תשלום פרמיה, ובכל מקרה בכפוף לכך שניתן לכם הודעה על כך מראש, בכתב ובדואר רשום של 30 יום לפחות מראש (
3. ביטוח העבודות הקבלניות כאמור יעמוד בתוקף מלא עד למסירה מלאה של כל חלקי הפרויקט לתש"ן ו/או למזמין (לפי המאוחר).
4. במקרה בו תופסק ההתקשרות עם הקבלן מכל סיבה שהיא, המבטח מאשר כי הפוליסה תמשיך להיות בתוקף ותכסה את תש"ן , המזמין ויתר יחידי המבוטח, והכל בכפוף להמשך תשלום יתרת הפרמיה, באם תהיה.
5. אנו מאשרים בזה כי במקרה הארכת משך העבודה, נאריך את תקופת הביטוח בהתאם, בכפוף לפרמיה נוספת.

##### פוליסה מס'       לתקופה מיום       עד ליום

**ביטוח "אש מורחב"** על בסיס ערך כינון לכיסוי אובדן או נזק, לרבות גניבה ופריצה לכל רכוש, ציוד ומתקנים מכל סוג שהוא שהובאו על ידי הקבלן או מטעם הקבלן לאתר העבודות**.**

##### פוליסה מס'       לתקופה מיום       עד ליום

**ביטוח "ציוד מכני הנדסי"** לציוד ההנדסי המובא על ידי הקבלן או מי מטעם הקבלן לאתר העבודות, על בסיס "כל הסיכונים" כולל פריצה, שוד, רעידת אדמה, סיכוני טבע ונזק בזדון במלוא ערך כינון. הביטוח כולל כיסוי לצד שלישי בגין פגיעה גופנית או נזק לרכוש בגבול אחריות של 750,000 ₪ בגין כל כלי הנדסי כבד, המורחב לשפות את תש"ן והמזמין בגין אחריותם למעשי ומחדלי הקבלן, בכפוף לסעיף "אחריות צולבת.

כללי

1. הביטוחים המפורטים לעיל (למעט ביטוח עבודות קבלניות) לא יבוטלו ולא יצומצמו במשך תקופת הביטוח מבלי שניתנה לכם הודעה על כך בדואר רשום, 30 יום מראש
2. אי קיום בתום לב מוטלות על המבוטח לא תפגע בזכויות תש"ן ו/או המזמין לקבלת שיפוי.
3. על הקבלן האחריות הבלעדית לשאת בתשלום הפרמיה וההשתתפות העצמית בביטוחים המפורטים לעיל.
4. הביטוחים לעיל ראשוניים וקודמים לכל ביטוח אחר שנערך על ידי תש"ן ו/או על ידי המזמין או המפקח, ולא תהיה לנו כל טענת שיתוף בביטוחים הנערכים על ידי המפורטים לעיל.
5. נוסח הפוליסות הינו בהתאם לנוסח הידוע כביט \_\_\_\_\_\_\_\_\_\_\_\_\_, בכפוף לשינויים הנקובים לעיל

**בכפוף לתנאי הפוליסה המקורית וסייגיה עד כמה שלא שונו במפורש ע"י אישור זה, ובלבד שאין בשינוי האמור כדי לגרוע מתנאי הפוליסות המקוריות.**

בכבוד רב,

|  |  |  |  |  |  |  |
| --- | --- | --- | --- | --- | --- | --- |
| (חתימת המבטח) |  | (חותמת המבטח) |  | (שם החותם) |  | (תפקיד החותם) |